ถ้าสมมติว่า ใช้ที่ตรวจครรภ์แล้วพบว่าตั้งครรภ์ ใหม่ๆ พอมีวิธีที่จะหยุดการตั้งครรภ์ไหมครับ ในกรณีเราไม่พร้อมจริงๆ อยากทราบว่า ใช้ยาในการหยุดตั้งครรภ์ได้ไหมครับ
สวัสดีค่ะ หากตรวจพบว่ามีการตั้งครรภ์แล้ว วิธีที่จะหยุดการตั้งครรภ์ก็คือการทำแท้งไม่ว่าจะเป็นการใช้ยาเหน็บเพื่อกระตุ้นการบีบตัวของมดลูกเพื่อบีบเอาตัวอ่อนออกมา หรือการทำหัตถการขูดมดลูกเพื่อขูดเอาตัวอ่อนออกมา ส่วนยาคุมกำเนิดฉุกเฉินนั้นจะไม่สามารถใช้ได้ในกรณีนี้แล้วค่ะ ยาคุมฉุกเฉินมีข้อบ่งชี้การใช้ภายใน 72 ชั่วโมงหลังมีเพศสัมพันธ์เท่านั้นเพื่อป้องกันการฝังตัวของตัวอ่อนแต่อย่างไรก็ตามทั้งวิธีการใช้ยาเหน็บ หรือการขูดมดลูกเพื่อเอาตัวอ่อนออกมานั้นเป็นวิธีที่ต้องทำภายใต้การดูแลของสูตินรีแพทย์เท่านั้น ไม่ควรซื้อยามาทำเอง หรือทำในสถานพยาบาลที่เชื่อถือไม่ได้เด็ดขาด เพราะอันตรายอาจติดเชื้อในกระแสเลือดหรือตกเลือดมากได้ แนะนำพบสูตินรีแพทย์เท่านั้นค่ะ